Κάρλος Μπιλάρδο

Ο Δρ. Κάρλος Σαλβαδόρ Μπιλάρδο (Dr. Carlos Salvador Bilardo, γεννημένος στις 16 Μαρτίου 1938) είναι Αργεντινός πρώην γιατρός, ποδοσφαιριστής και προπονητής. Απέκτησε παγκόσμια φήμη τη δεκαετία του 1980 ως προπονητής της Εθνικής ομάδας της Αργεντινής που κατέκτησε το Παγκόσμιο Κύπελλο του 1986 και έφτασε στον τελικό στη επόμενη διοργάνωση.

 Βιογραφία 

Πρώτα χρόνια
Γεννήθηκε στη γειτονιά Λα Πατερνάλ του Μπουένος Άιρες από Σικελούς μετανάστες από το Ματσαρίνο. Από την παιδική του ηλικία, τον τράβηξε το ποδόσφαιρο, αλλά δεν παραμέλησε τις σπουδές ή την εργασία. Ήταν μια πολλά υποσχόμενη προοπτική στις ακαδημίες της ομάδας του Μπουένος Άιρες, Σαν Λορένσο ντε Αλμάγρο, και επιλέχθηκε στην εθνική ομάδα ποδοσφαίρου της Αργεντινής, η οποία κατέκτησε τον Παναμερικανικό τίτλο του 1959 και συμμετείχε στους  Ολυμπιακούς Αγώνες του 1960 στη Ρώμη.

Ποδοσφαιριστής
Το 1961 μεταγράφηκε στην ομάδα της δεύτερης κατηγορίας, Ντεπορτίβο Εσπανιόλ, όπου έγινε ο πρώτος σκόρερ της ομάδας, αλλά σιγά σιγά μεταφέρθηκε στη θέση του αμυντικού μέσου. Παράλληλα, συνέχισε τις σπουδές του στην Ιατρική Σχολή του Πανεπιστημίου του Μπουένος Άιρες. Το 1965, ο Μπιλάρντο μεταγράφηκε στην Εστουδιάντες ντε Λα Πλάτα, όπου ο προπονητής Οσβάλδο Ζουμπέλδια έχτισε μια ομάδα βασισμένη στις ακαδημίες και σκέφτηκε να χρησιμοποιήσει τον Μπιλάρδο  για τη μεσαία γραμμή. 

Έγινε βασικό στέλεχος και σε διάστημα τεσσάρων ετών, η ομάδα κέρδισε έναν τίτλο Μετροπολιτάνο (1967), τρεις τίτλους Κόπα Λιμπερταδόρες (1968–1970) και ένα Διηπειρωτικό Κύπελλο το 1968 με αντίπαλο τη Μάντσεστερ Γιουνάιτεντ. 
Αφού αποφοίτησε ως γιατρός, ο Μπιλάρδο αποχώρησε από το ποδόσφαιρο και αποδέχθηκε τη θέση του προπονητή της Εστουδιάντες το 1971. 
μικρογραφία|Το 1968 με την Εστουδιάντες

Προπονητής
Η Εστουδιάντες έφτασε στον τελικό του Κόπα Λιμπερταδόρες του 1971, τον οποίο έχασε από τη Νασιονάλ του Μοντεβίδεο. Το 1976, έγινε προπονητής της Ντεπορτίβο Κάλι της Κολομβίας και μετά από μια διετή θητεία κατάφερε να οδηγήσει την ομάδα στους τελικούς του Κόπα Λιμπερταδόρες, αλλά για άλλη μια φορά δεν κατάφερε να κερδίσει τον τίτλο. Μετά την αποτυχία στους τελικούς του Κόπα Λιμπερταδόρες του 1978, ο Μπιλάρδο είχε μια σύντομη θητεία στη Σαν Λορένσο και στη συνέχεια έγινε προπονητής της Εθνικής ομάδας της Κολομβίας. Όταν η ομάδα δεν κατάφερε να προκριθεί στο Παγκόσμιο Κύπελλο του 1982 απολύθηκε. Επέστρεψε στην Εστουδιάντες και κατέκτησε τον τίτλο του Μετροπολιτάνο το 1982.

Η επιτυχία του τον οδήγησε στην ανάληψη της θέσης του ομοσπονδιακου προπονητή το  1983. Αρχικά βασίστηκε σε παίκτες από το εσωτερικό αλλά μετά τον πρώτο χρόνο κάλεσε ξανά τον Ντιέγκο Μαραντόνα, ο οποίος έγινε ο πιο κυρίαρχος παίκτης της εποχής του και η Αργεντινή απόλαυσε την καλύτερη διεθνή της συγκομιδή, κερδίζοντας τον παγκόσμιο τίτλο του 1986 και φτάνοντας στον τελικό του 1990. Ο Μπιλάρδο έγραψε ένα βιβλίο με τίτλο «Así Ganamos» («Πώς κερδίσαμε»), στο οποίο αφηγείται την ιστορία της κατάκτησης του Παγκοσμίου Κυπέλλου από την Αργεντινή το 1986. Ως προπονητής της Αργεντινής, ήταν γνωστός για την επιτυχημένη χρήση του σχηματισμού 3–5–2 που χρησιμοποιείται εδώ και δεκαετίες, αλλά ποτέ δεν έχει αποκτήσει κυρίαρχη θέση θεωρούμενος ως αμυντικογενής. Για περισσότερες από δύο δεκαετίες η φιλοσοφία του υπήρξε αντίθετη με αυτή του προκατόχου του στην Εθνική Αργεντινής, Σέσαρ Λουίς Μενότι. Ο Ντανιέλ Πασαρέλα είχε πει χαρακτηριστικά ότι «η Εθνική θα πρέπει να αμύνεται όπως θέλει ο Μπιλάρδο και να επιτίθεται όπως αναζητά ο Μενότι».

Από το 1990 και μετά, ο Μπιλάρδο εναλλάσσει διδακτικές και δημοσιογραφικές δραστηριότητες με προπονητικές. Θα ξανασυνεργαζόταν με τον Μαραντόνα στη Σεβίλλη και αργότερα στην Μπόκα Τζούνιορς, και είχε μια σύντομη θητεία ως προπονητής της Εθνικής ομάδας της Λιβύης και της Γουατεμάλας το 1998.

 Τίτλοι και διακρίσεις 

Ποδοσφαιριστής

Σαν Λορένσο
 Πρωτάθλημα: 1959

Εστουδιάντες
 Πρωτάθλημα Μετροπολιτάνο: 1967 
 Κόπα Λιμπερταδόρες (3): 1968, 1969, 1970
 Διηπειρωτικό Κύπελλο: 1968

Αργεντινή
 Χρυσό Μετάλλιο Παναμερικανικών Αγώνων: 1959

Προπονητής

Ντεπορτίβο Κάλι
 Δεύτερος στην Κατηγορία Ένα Α: 1977, 1978

Εστουδιάντες
 Πρωτάθλημα Μετροπολιτάνο: 1982 

Αργεντινή
 Παγκόσμιο Κύπελλο FIFA : 1986, φιναλίστ: 1990

Ατομικές διακρίσεις
 Προπονητής της Χρονιάς του Guerin Sportivo: 1986
 Νοτιοαμερικανός προπονητής της χρονιάς (2): 1986, 1987
 Βραβείο Konex: 1990

 Παραπομπές

 Εξωτερικοί σύνδεσμοι 





Κατηγορία:Αργεντινοί ποδοσφαιριστές 
Κατηγορία:Αργεντινοί προπονητές ποδοσφαίρου 
Κατηγορία:Ποδοσφαιριστές Ντεπορτίβο Εσπανιόλ 
Κατηγορία:Ποδοσφαιριστές Εστουδιάντες Λα Πλάτα 
Κατηγορία:Παίκτες νικητές Κόπα Λιμπερταδόρες 
Κατηγορία:Ποδοσφαιριστές στους Θερινούς Ολυμπιακούς Αγώνες 1960
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Μέσοι ποδοσφαιριστές 
Κατηγορία:Προπονητές ποδοσφαίρου Εστουδιάντες Λα Πλάτα 
Κατηγορία: Προπονητές ποδοσφαίρου Μπόκα Τζούνιορς 
Κατηγορία:Προπονητές ποδοσφαίρου Σαν Λορένσο Αλμάγρο 
Κατηγορία:Προπονητές ποδοσφαίρου Σεβίλλη ΦΚ 
Κατηγορία: Προπονητές ποδοσφαίρου Εθνικής Αργεντινής 
Κατηγορία:Προπονητές ποδοσφαίρου Εθνικής Κολομβίας 
Κατηγορία:Προπονητές ποδοσφαίρου Εθνικής Γουατεμάλας
Κατηγορία:Προπονητές ποδοσφαίρου Εθνικής Λιβύης
Κατηγορία:Προπονητές νικητές Παγκοσμίου Κυπέλλου FIFA 
Κατηγορία:Προπονητές ποδοσφαίρου Παγκοσμίου Κυπέλλου 1986
Κατηγορία:Προπονητές ποδοσφαίρου Παγκοσμίου Κυπέλλου 1990
Κατηγορία:Αργεντινοί ιταλικής καταγωγής